Çalakîya roniştişî ya ke semedê baleantişê grevê vêşanîye yê ke semedê wedartişê tecrîdê serê Rayberê Şarê Kurdî Abdullah Ocalanî yenê viraştene hetê Partîya Şaran a Demokratîke (HDP) a Dêrsimî ra ameye destpêkerdene, vizêr roja pancine de dewam kerde.
Çalakîya ke her roje Meydanê Seyîd Rizayî de yena viraştene, tewr zaf mayê ke domanê înan grevê vêşanîye de yê tewrê ci benê. Çalakîya ke cinîyî bi laçikanê xo yê sipîyan tewrê ci bîyî pankarta ‘‘Veng bidê cuye, wa mergî mebê‘‘ ameye akerdene.
Hemserekê HDP’yî yê Dêrsimî Hidir Çîçekî ard ziwan ke ê cuye pawenê coka her şan çalakîya roniştişî virazene  û waşt ke  waştişê tepişteyan bêrê ca.
Çalakîya roniştişî bi slogana,‘‘ Biciwîyo xoverdayîşê zîndanan‘‘ qedîyaye.
